Turistička zajednica Metković

JOLE
2024-07-18

Svjetsko prvenstvo u kajak kanu maratonu
2024-09-16 - 2024-09-22
Svjetsko prvenstvo u kajak – kanu maratonu se ove godine održava u Metkoviću. Program počinje u ponedjeljak, 16.rujna i traje sve do nedjelje, 22.rujna. Više o samom prvenstvu možete pronaći na stranici: www.wchmetkovic24.com

Advent Metković 2024.
2024-12-01 - 2025-01-05
U nedjelju, 1. prosinca započinje manifestacija Advent Metković koja će trajati do 5. siječnja 2025.
Popis svih događaja s točnom satnicom pogledajte na plakatu, a sve informacije o Adventu u Metkoviću pratite na stranici www.adventmetkovic.eu, koja će se u slučaju izmjena redovito ažurirati te na Facebook i Instagram stranicama Advent Metković.
Organizatori manifestacije Advent Metković 2024. su Grad Metković, Ustanova za kulturu i sport Metković i Turistička zajednica grada Metkovića te ustanove i udruge s područja grada.
Blagoslovom adventskog vijenca i paljenjem lampica na božićnoj jelci u nedjelju, 1. prosinca na Trgu kralja Tomislava započinje ovogodišnja manifestacija Advent Metković.

Advent Metković
2024-12-06 - 2025-01-04
Sve je spremno za pravu božićnu bajku koja u petak započinje u Gradskome parku u Metkoviću. Naime, u petak, 6. prosinca s radom započinju božićne kućice, a otvara se i klizalište.
Božićno-novogodišnji ukrasi, bogata ugostiteljska ponuda hrane i pića, raznolik program i atraktivno klizalište tako će i ove godine doprinijeti da Gradski park bude jedna od najomiljenijih lokacija na kojima se odvija manifestacija ‘Advent Metković’.
Već na sam dan otvorenja posjetitelje očekuje prava zabava, a počinje od 14:30 kada se otvaraju božićne kućice i klizalište. Radno vrijeme klizališta bit će do 22:00 sata, prvo klizanje u danu počinje u 15 sati, a zadnje u 21 sat. Najam klizaljki za djecu do 14 godina je 2,00 €, a za odrasle – 3,00 €. Ulaznice nije moguće rezervirati već ih je potrebno kupiti na blagajni koja je smještena uz samo klizalište. U klizalište se ulazi na puni sat, a klizanje traje 40 minuta. Klizalište će raditi do 5. siječnja, dokada su ove godine otvorene i božićne kućice. Fritule, kobasice, kuhano vino samo su dio onoga što ćete moći kušati na kućicama. Radno vrijeme kućica je do ponoć!
U periodu od 6. prosinca pa do 5. siječnja u parku će se održavati različiti koncerti i programi. Na dan otvorenja, u Gradski park u 15:30 stiže sv. Nikola koji će najmlađe obradovati s poklonima. Od 20 sati zabavljat će nas Giuliano. Očekuje nas nezaboravna atmosfera uz hitove koji su obilježili domaću glazbenu scenu! ‘Jugo’, ‘Srna i vuk’, ‘Dobro mi došla ljubavi’ samo su dio repertoara koji nam jamči večer ispunjenu emocijama, plesom i nezaboravnom glazbom.
U subotu, 7. prosinca će koncert održati Hypnotic Band, a tijekom manifestacije očekuju nas i koncerti legendarnoga Atomskoga skloništa, Klape ‘Iskon’, Alana Hržice, Elvisa Sršena te grupa Imagine, Jexy i Pacific Bullets.
Program manifestacije ‘Advent Metković’ ovoga se vikenda održava i u Gradskome kulturnom središtu. U subotu, 7. prosinca u 17 sati na rasporedu je bajkovita predstava za djecu ‘Kako je vilenjak spasio Božić 2 – Slučaj: Izgubljena pahulja’, a ulaz je slobodan. U 20 sati na rasporedu je hit predstava ‘Džaba je najskuplje’ u kojoj uloge tumače Faris Pinjo i Konstantin Haag. U nedjelju, 8. prosinca u 19 sati publika će moći uživati u koncertu Mandolinskoga orkestra KUD-a Metković.
Popis svih događaja s točnom satnicom i informacije o Adventu u Metkoviću možete pratiti na stranici www.adventmetkovic.eu te na Facebook i Instagram stranicama Advent Metković.
Organizatori manifestacije Advent Metković 2024. su Grad Metković, Ustanova za kulturu i sport Metković i Turistička zajednica grada Metkovića te ustanove i udruge s područja grada Metkovića.

Advent Metković - Alan Hržica
2024-12-13 | GRADSKI PARK, Gradski park, Metković, 20350
U sklopu programa manifestacije ‘Advent Metković’ u Gradskome parku će u petak, 13. prosinca s početkom u 20 sati koncert održati Alan Hržica.
Poznat po svojim pjesmama koje nadahnjuju, možemo očekivati večer ispunjenu glazbom, zajedništvom i duhovnom snagom. Sa svojim bendom, Alan Hržica odvest će nas u svijet popularne duhovne glazbe i time uljepšati predstojeće božićno razdoblje.

Advent Metković - Ususret slatkom Božiću
2024-12-18 10:00 - 13:00 UTC | TRG KRALJA TOMISLAVA, Trg kralja Tomislava 1, Metković, 20350, Croatia (Local Name: Hrvatska)
Srednja škola Metković, Turistička zajednica grada Metkovića i Ustanova za kulturu i sport Metković vas pozivaju na tradicionalni humanitarni sajam ‘U susret slatkom Božiću’ koji će se održati na Trgu kralja Tomislava u srijedu, 18. prosinca s početkom u 10 sati.
Cilj ovog događanja je upoznati sugrađane i goste s kolačima i slasticama koje su nekada naše bake pripremale za Božić, a možete dobiti i recepte za njihovu pripremu. Uz prodaju po simboličnim cijenama, možete se ugrijati i osladiti uz kuhani čaj, vino, fritule i bakalar te se fotografirati za uspomenu s Djedom Božićnjakom.
Svoje radove će također izlagati UOSI Prijatelj, Centar za pružanje usluga u zajednici Metković, O.Š. Stjepana Radića, te naši rukotvorci i kreativci.
U kulturno-zabavnom dijelu programa će nastupiti Središnji vrtić Metković,Dječji vrtić Leut, O.Š. Stjepana Radića, O.Š. Don Mihovila Pavlinovića, KUD Metković iSrednja škola Metković.
Dobrodošli!

Advent Metković - Pacific Bullets
2024-12-26 | GRADSKI PARK, Gradski park, Metković, 20350
Odgođeni koncert benda Pacific bullets održat će se u Gradskome parku u Metkoviću 26.12.2024. s početkom u 20 sati.
Profesionalni zadarski cover bend izvodi glazbu ’50-ih i ’60-ih te hitove rockabilly, swing, surf, rock’n’roll, country i jazz stilova.Uživajte u glazbi poznatih zvijezda: Elvis, Gene, Vincent, Eddie Cochrane, CCR, Beatles, Johnny Cash, TheVentures, StrayCats, Carl Perkins, Louis Prima i mnogi drugi!
Koncert se održava u sklopu manifestacije Advent Metković.

Advent Metković - Elvis Sršen & Funk Blasters
2024-12-27 | GRADSKI PARK, Gradski park, Metković, 20350
U sklopu programa Advent Metković u Gradskome parku će u petak, 27. prosinca s početkom u 20 sati koncert održati Elvis Sršen i Funk Blastersi.
Na čelu s multiinstrumentalistom, skladateljem i producentom Elvisom Sršenom, Funk Blasters će izvoditi poznate domaće i strane funk, soul, pop i rock hitove ‘obojane’ u funkychristmas aranžmane!

Advent Metković - klapa Iskon
2024-12-28 | GRADSKI PARK, Gradski park, Metković, 20350
U sklopu programa manifestacije Advent Metković u Gradskome parku u subotu, 28. prosinca s početkom u 20 sati koncert će održati Klapa Iskon.
Poznata po svojim izvanrednim vokalnim izvedbama i emotivnim interpretacijama dalmatinske glazbe, Klapa Iskon pružit će posjetiteljima nezaboravnu večer ispunjenu zvucima tradicije i harmonijom glasova.
Vidimo se!

Advent Metković - Atomsko sklonište
2024-12-30 | GRADSKI PARK, Gradski park, Metković, 20350
Odgođeni koncert grupe Atomsko sklonište održat će se u Gradskome parku u Metkoviću u ponedjeljak, 30. prosinca s početkom u 20 sati
Legendarni pulski hard rock majstori, koji ove godine slave 48 godina postojanja, a predvođeni neumornim Brunom Langerom sviraju bolje nego ikada. Dođite i uživajte uz nezaboravne hitove poput “Treba imat dušu”, “Pakleni vozači”, “Žuti kišobran”, “Pomorac sam majko”, “Bez kaputa”, “Djevojka s brojem 8”, “Johnny” i dr.
Koncert se održava u sklopu manifestacije Advent Metković.

Dječji doček Nove godine
2024-12-31 10:00 - 14:00 | GRADSKI PARK, Gradski park, Metković, 20350
U utorak, 31. prosinca, ćemo 2024. godinu ispratiti na tradicionalnom Dječjem dočeku Nove godine.
Prigodni program održat će se od 10 do 14 sati u Gradskom parku uz DJ Dirku, Disney junake, puno slatkiša, te besplatno klizanje, a u podne ćemo zajedno nazdraviti dječjem šampanjcem 2025. godini!
Dođite, veselimo se zajedno Novoj godini u srcu našeg grada.

Upoznaj svoju zemlju
2025-01-12 11:00 - 13:30
U sklopu projekta “Upoznaj svoju zemlju”, povodom obilježavanja Dana Međunarodnog priznanja Republike Hrvatske i u organizaciji Zajednice društava turističkih vodiča Hrvatske pozivamo vas na besplatan razgled.
Pridružite nam se u nedjelju, 12.siječnja 2025. godine u 11.00 h na parkingu u Vidu (na Plivoru). Kroz zanimljivo vodstvo upoznat ćemo južne bedeme antičke Narone, doznati dio tajni koje kriju, pogledati stalni postav Arheološkog muzeja Narona, a s nama će uz naše vodičice biti i ravnatelj muzeja, Toni Glučina.

Dani oca Ante Gabrića
2025-02-17 - 2025-03-07
Pod pokroviteljstvom Grada Metkovića od 2015. održavaju se Dani oca Ante Gabrića, posvećeni istaknutom hrvatskom misionaru i isusovcu ocu Anti Gabriću, rođenom u Metkoviću 28. veljače 1915. godine.
Zagrebački nadbiskup Josip Bozanić otvorio je 28. veljače 2015. u Zagrebu biskupijski postupak za proglašenje blaženim sluge Božjega o. Ante Gabrića, na dan 100. obljetnice njegovog rođenja. Danima oca Ante Gabrića želi se oživjeti uspomena na ovog Metkovca.
Ovogodišnji Dani oca Ante Gabrića održavaju se od 17. veljače do 7. ožujka 2025.
subota, 22. veljače 2025.
10,00 sati – Trg kralja Tomislava -Posjet rodnoj kući oca Ante Gabrića (organiziran posjet uz turističke vodiče, u rodnoj kući poslušat će se priča o njegovu životu, pročitati njegova pisma, čuti kako je on pričao o svom djetinjstvu…)
organizatori: Zaklada otac Ante Gabrić i Turistička zajednica Grada Metkovića

BESPLATNA EDUKACIJA ZA IZNAJMLJIVAČE
2025-04-28 16:30 - 18:30
BESPLATNA EDUKACIJA ZA IZNAJMLJIVAČE ✨
Pozivamo sve iznajmljivače apartmana, vila i kuća za odmor na besplatnu edukaciju u Metkoviću 28.04.2025. s početkom 16:30h naadresi: Ulica Stjepana Radića 1 (u Gradskom kulturnom središtu Metković),koju organizira TZ Grada Metkovića i @Adriagate
Iznajmljivaci!
Saznajte kako poboljšati popunjenost smještaja, optimizirati cijene i prilagoditi ponudu prema najnovijim trendovima.
28.04.2025. (ponedjeljak), 16:30 h – Ulica Stjepana Radića 1 (u Gradskom kulturnom središtu Metković) Sudjelovanje je besplatno, ali broj mjesta je ograničen! Prijavite se na vrijeme putem linka: https://forms.gle/Wr1wJfDGWBK6yzHf9
Ne propustite priliku da unaprijedite svoje poslovanje i pripremite se za sezonu 2025.!

40. Smotra folklora jadranske Hrvatske ‘Na Neretvu misečina pala’
2025-05-28 - 2025-06-01

Primavera
2025-06-01
U nedjelju, 1. lipnja, održava se još jedno izdanje rekreativne biciklističke manifestacije „Primavera“, koja svake godine okuplja zaljubljenike u prirodu, biciklizam i dobru zabavu. Prijave su otvorene još samo danas, stoga ne propustite priliku za sudjelovanje u ovom događaju na svježem zraku i u odličnoj atmosferi!
Polazak i okupljanje
Okupljanje sudionika predviđeno je ispred Sportske dvorane (Caffe bar No Limit) s početkom u 10:00 sati, odakle kreće organizirana biciklistička ruta do Momića. Cijeli dan osmišljen je kao kombinacija rekreacije, druženja i uživanja u prirodnim ljepotama doline Neretve.
Sudionike očekuje raznolik i zanimljiv program:
Bicikliranje do Momića
Izlet tradicionalnom neretvanskom lađom do atraktivne lokacije
Ukusan zajednički ručak
Zabavne igre za djecu i odrasle
Dodjela medalja svim sudionicima
Organizirani povratak
Manifestacija s naglaskom na žene
„Biciklijada Primavera“ prvenstveno je osmišljena kao događaj s posebnim naglaskom na žene i njihovu aktivnu uključenost u sportske aktivnosti, no muška pratnja i obiteljski dolasci su itekako dobrodošli. Cilj je okupiti sve generacije u pozitivnom ozračju, promovirati zdrav način života te uživati u zajedničkom vremenu.
Potpora zajednice
Manifestaciju podržavaju Dubrovačko-neretvanska županija, Grad Metković, Turistička zajednica Dubrovačko-neretvanske županije te Turistička zajednica Grada Metkovića.
Prijavite se odmah!
Zainteresirani se mogu prijaviti putem službenog obrasca na poveznici:
https://www.primavera.bk-relaks.hr/prijavnica-primavera…/
Ne propustite dan pun aktivnosti, zabave i druženja – vidimo se na Primaveri!

VIKEND PIKNIK FEST
2025-06-06 18:00 - 2025-06-08 20:00 | GRADSKI PARK, Gradski park, Metković, 20350
I ove godine naš Gradski park pretvaramo u dnevni boravak na otvorenom!
Dođite i zabavite se u centru našeg grada: pogledajte predstavu, pročitajte knjigu, družite se s Disney junacima i naučite nešto novo, zaplešite u ritmu muzike za ples!
Kroz tri dana različitih događanja pronaći će te nešto za sebe. Ako želite, ponesite svoju piknik dekicu i košaricu, kušajte kraft pivo i sokove iz doline Neretve, pronađite svoj komadić parka i uživajte u bogatom programu!
Novost ove godine je Šareni buvljak, zato pregledajte svoje ormare i tavane, donesite višak predmeta u park i pronađite im novi dom. U nedjelju ćemo ugostiti Circus family show i Mini disco, te gledati kako se hoda na štulama i na balonu.

2025-07-12 20:00 - 2025-07-13 23:30 | GRADSKI PARK, Gradski park, Metković, 20350
Ovog vikenda u našem gradu!
Subota, 21:00 – Gradski park
Marko Škugor uživo! Ne propustite večer ispunjenu emocijama i glazbom!
Nedjelja, nakon Skokova u Neretvu – Gradski park
Cipolijada uz besplatne pečene cipole!
Uživajte u klapskoj atmosferi uz klapu Kampanel!
Rezervirajte vikend za glazbu, zabavu i delicije uz Neretvu!

Dan Grada Metkovića & blagdan sv. Ilije
2025-07-18 08:00 - 2025-07-20 23:30
Dan Grada Metkovića & blagdan sv. Ilije
Trg dr. Franje Tuđmana
17. 7. u 21 h – Vojko V
18. 7. u 21 h – Magazin
U petak, 18. 7. u 19 h na Skalama V – obilježavamo 150 godina od posjeta cara Franje Josipa I.
Otkrivanje ploče na Kući Dominiković
Izložba & nastup KUD-a Metković

RIMSKA NOĆ U NARONI
2025-07-25 19:00 - 23:30 | Vid, Naronski trg 6, Vid, Metković, 20352
️ RIMSKA NOĆ U NARONI 2025
Petak, 25. srpnja
Arheološki muzej Narona, Vid
Tema: Rimske kuharice
Ovog ljeta vraćamo se u kuhinju staru dvije tisuće godina! Pripremite nepca jer vas čeka večer puna antičkih okusa, mirisa i priča s rimskih trpeza!
‍ Što se jelo u doba Rimskog Carstva?
Koji su začini vladali rimskim stolovima?
Tko su bile rimske kuharice – robinje, dame, znalke i eksperimentatorice?
A ove godine spremamo i još više:
Zabavno natjecanje – pokaži svoje kulinarske vještine!
Izložba “Ad mensam” – pogled u svakodnevicu rimskog stola
Pričaonica bajki – za naše najmlađe, uz dozu mašte i povijesti
Predavanje – zanimljiv uvid u svijet rimske kulinarike
Glazba, kostimi, igra i puno, puno zabave za cijelu obitelj!
Povijest nikad nije bila ovako ukusna i zabavna!
Dođite u Naronu – gdje prošlost postaje doživljaj!
RIMSKA NOĆ U NARONI 2025. – PROGRAM
19:00 – 21:00 RADIONICE I IGRAONICE ZA DJECU
19:00 – 23:00 PREZENTACIJA ANTIČKIH ZANATA
20:00 SVEČANO OTVARANJE
20:15 POČETAK NATJECANJA – KUHANJE JELA PREMA RIMSKOJ RECEPTURI
20:20 PRIČAONICA MITOVA (MARIJANA CURIĆ)
20:20 PREDAVANJE IVANE OŽANIĆ ROGULJIĆ
20:30 – 23:00 PREZENTACIJA KLESANJA
20:50 OTVARANJE IZLOŽBE “Ad mensam”
21:00 MAD SUN RISES VATRENI SHOW by VODORIGE
21:15 OCJENJIVANJE I PROGLAŠENJE POBJEDNIKA
21:20 DEGUSTACIJA RIMSKE HRANE
22:00 – 23:30 GLADIJATORSKE BORBE, EGZOTIČNI PLES, FIREShow
23:30 ZAVRŠNI POZDRAV
BESPLATAN PRIJEVOZ:
Za sve posjetitelje organiziran je besplatan prijevoz Čazmatransa
Metković -> Vid polazak s Autobusnog kolodvora u Metkoviću u 19:00 i 21:45 sati
Vid – Metković polazak s parkinga u Vidu 21:30 i 23:15 sati
Manifestacija je besplatna i otvorena za sve, a posjetitelji su pozvani uživati u jedinstvenom spoju gastronomije, edukacije i spektakla – pod zvijezdama, u okruženju jednog od najvažnijih rimskih lokaliteta u Hrvatskoj.
Zbog održavanja Rimske noći u Naroni 25.7.2025. od 17 do 23:30 na prostoru Naronskog trga i Rive u Vidu je na snazi privremena prometna regulacija, te je zatvoren promet za sva vozila, osim vozila s dozvolom.

DANI NERETVANSKE KNEŽEVINE
2025-08-07 08:00 - 2025-08-09 23:30
Dani Neretvanske kneževine 2025. u Metkoviću!
7. – 9. kolovoza
Gradski park / Velika riva
Tri dana povijesti, viteških borbi, srednjovjekovnih igara, lađa i tradicije u srcu doline Neretve!
Četvrtak: viteške igre i spektakl s vitezovima
Petak: Festival tradicija – Večer Ličko-senjske županije
Zabavlja nas Tamburaški sastav Velebit i klapa Senjkinje, Lovački savez LSŽ kuha kotlić, a obrti i OPG-ovi donose svoje proizvode!
Subota: Sajam, start 28. Maratona lađa & Jerkovačka fešta
Doživite prošlost na neretvanski način! ⚔️‍♂️

Josip Drinovac u Metkoviću!
2025-08-14 08:00 - 17:00 | GRADSKI PARK, Gradski park, Metković, 20350
Prepoznatljiv po svom anđeoskom glasu i posebnoj energiji, 22-godišnji Josip Drinovac dolazi u Gradski park Metković, i to ovog četvrtka, 14.8.!
Iako je široj publici postao poznat kao „mali Čola iz Mostara“, Josip Drinovac već odavno nadilazi taj nadimak. Nakon volontiranja u afričkom selu Mwakapanduli, gdje je srpanj proveo pomažući djeci i lokalnoj zajednici, Josip se vraća publici ispunjen novom inspiracijom i glazbenom toplinom. ❤️
Očekuje nas večer puna emocija, dobre glazbe i povezanosti – uz Josipa i njegov bend.
Gradski park Metković
Četvrtak, 14.8.
Početak u 21 sat
Ulaz slobodan!
Dođi, osjeti – i neka glazba govori! ✨

Plan upravljanja - radionica
2025-10-01
Turistička zajednica grada Metkovića poziva sve hotelijere, ugostitelje, privatne iznajmljivače, turističke agencije, poduzetnike u turizmu, neprofitne organizacije te zainteresirane stanovnike s područja grada Metkovića na 1. radionicu vezanu uz izradu Plana upravljanja destinacijom.
Radionica će se održati 1. listopada.2025. godine (srijeda), u Galeriji Gradskog kulturnog središta s početkom u 17 sati.
Cilj radionice je upoznati ključne dionike s Planom upravljanja destinacijom – strateškim
dokumentom koji se izrađuje s ciljem razvoja održive turističke destinacije.
Kroz zajednički rad, razmjenu mišljenja, vizija i iskustava, sudionici će imati priliku izravno
sudjelovati u kreiranju mjera i aktivnosti koje će:
 povećati zadovoljstvo turista,
 unaprijediti kvalitetu života lokalne zajednice,
 osnažiti ulogu privatnog i javnog sektora u razvoju destinacije.

Molimo Vas da potvrdite svoj dolazak najkasnije do 29. rujna ispunjavanjem obrasca na
sljedećem linku: https://forms.gle/Ey36QgUFEJeWvaP1A

Radujemo se Vašem dolasku i zajedničkom oblikovanju održive budućnosti turizma u
gradu Metkoviću!

Upoznaj svoju zemlju
2026-01-18 12:00 - 14:00
BESPLATAN RAZGLED METKOVIĆA

U sklopu projekta „Upoznaj svoju zemlju“, povodom Dana međunarodnog priznanja Republike Hrvatske, pridružite nam se na besplatnom razgledu Metkovića uz turističkog vodiča!

Nedjelja, 18. siječnja 2026.
12.00 h
Trg kralja Tomislava

U programu:
Prirodoslovni muzej Metković
Jama u Predolcu

Organizator: Zajednica društava turističkih vodiča Hrvatske
Uz podršku Hrvatske turističke zajednice

Dođite i upoznajte naš grad!

Dani oca Ante Gabrića
2026-02-28 10:00 - 12:00
Pod pokroviteljstvom Grada Metkovića od 2015. godine održava se manifestacija Dani oca Ante Gabrića, posvećena životu i djelu Ante Gabrića, rođenog 28. veljače 1915. godine u Metkoviću.

Kroz molitveni, kulturni i edukativni program, manifestacija svake godine okuplja vjernike, štovatelje i sve koji žele pobliže upoznati bogatu duhovnu ostavštinu misionara koji je veći dio života proveo služeći najsiromašnijima u Indiji.

Ovogodišnja tema nosi snažan i simboličan naziv „Pisma koja grle svijet“, inspiriran brojnim pismima oca Ante Gabrića kojima je iz daleke misije svjedočio vjeru, ljubav i solidarnost, povezujući domovinu i misijski svijet.

Subota, 28. veljače 2026. u 10:00 sati
Polazak s Trga kralja Tomislava

Zajedno ćemo, uz turističke vodiče, posjetiti rodnu kuću oca Ante Gabrića. U njegovu domu poslušat ćemo priču o njegovu životu, čitati njegova pisma i otkriti kako je sam govorio o svom djetinjstvu.

Organizatori manifestacije su Zaklada otac Ante Gabrić i Turistička zajednica Grada Metkovića.

Pozivamo vas da nam se pridružite i budete dio priče koja već godinama nadahnjuje i povezuje

Uskršnji zeko ponovno stiže u Gradski park u Metkoviću!
2026-03-30 16:00 - 18:00
Uskršnji zeko ponovno stiže u Gradski park u Metkoviću!

U ponedjeljak, 30. ožujka u 16 sati očekuje vas veselo druženje za najmlađe – uz ples, igru i potragu za čokoladnim pisanicama skrivenima po parku.

Povedite svoje mališane i pridružite nam se u zabavi na otvorenom!

Vidimo se u parku!

Edukacija za Male iznajmljivače
2026-04-08 17:00 - 19:00 | GKS, Stjepana Radića 1, Metković, 20350
Turistička zajednica Grada Metkovića u suradnji sa Savjetovalištem za obiteljski smještaj Interligo d.o.o. organizira
EDUKACIJU ZA MALE IZNAJMLJIVAČE : Više profita manje stresa
Pozivamo vas da nam se pridružite u srijedu, 08.04.2026., u galeriji Gradskog kulturnog središta s početkom u 17:00 sati.
Na edukaciji ćete naučiti kako:

izbjeći najčešće greške u privatnom smještaju
riješiti papire i poreze bez stresa (administracija, novosti, izmjene, računi, e-račun, PDV u privatnom smještaju)

Trajanje edukacije: 2 školska sata
+ odgovori na pitanja iznajmljivača
Ulaz je slobodan

41. Smotra folklora jadranske Hrvatske "Na Neretvu misečina pala"
2026-05-14 - 2026-05-17 | GKS, Stjepana Radića 1, Metković, 20350
Tijekom ovoga tjedna naš grad domaćin je 41. Smotre folklora jadranske Hrvatske „Na Neretvu misečina pala“, jedne od najznačajnijih manifestacija tradicijske kulture u ovom dijelu Hrvatske.

Uz domaćine – sve dobne skupine i Mandolinski orkestar KUD Metković – na smotri sudjeluju 32 folklorne i pjevačke skupine iz Hrvatske i inozemstva, koje će kroz pjesmu, ples i narodne običaje predstaviti bogatstvo kulturne baštine svojih krajeva.
Pozivamo sve sugrađane i goste da svojim dolaskom podrže ovu vrijednu manifestaciju i uživaju u programu koji slavi tradiciju, zajedništvo i kulturni identitet.Dobrodošli!
